
Intrapleural fibrinolyse med Alteplase/Dornase alfa (Actilyse/Pulmozyme) for voksne
Indikasjoner:
Vanskelig drenebar infisert pleuravæske ved empyem. 
Indikasjon stilles av lege. Injeksjon gjøres av sykepleier.
Kontraindikasjoner:
1) Kjent allergi mot virkestoffene
2) Nylig stor blødning, større kirurgi (siste 5 døgn) eller traume.
3) Nylig hjerneinfarkt
Behandlingsforløp:
Injeksjon via pleuradren av Alteplase (Actilyse) og Dornase alfa (rhDNase, Pulmozyme), begge x 2 daglig kl 07.30 og kl 19.30
Stoffene settes i hver sin sprøyte, rett etter hverandre, etterfulgt av 60 ml NaCl (0,9%).
Behandlingen gis i 3 døgn, dvs totalt 6 behandlinger med hvert medikament
Utblanding Alteplase (Actilyse):
10 mg Actilyse oppløses i medfølgende løsning (10 ml) i en 50 ml sprøyte
Fortynn med NaCl (0,9%) til totalt 30 ml. Bruksferdig blanding holdbar i 8 t. ved romtemperatur og 24 t. i kjøleskap. Bør likevel benyttes straks
Utblanding Dornase alfa (Pulmozyme):
5 ml Pulmozyme 1 mg/ml inhalasjonsvæske (=2 plastikk-beholdere) trekkes opp i en 50 ml sprøyte. Fortynn med NaCl (0,9%) til totalt 30 ml. Ampullene skal bevares i kjøleskap, beskyttet mot lys, tåler kort oppbevaring i opptil 24 t. ved høyst 30ºC. Ampullen er til engangsbruk og kan ikke oppbevares etter åpning.
Prosedyre for injeksjon av Alteplase og Dornase i pleuradrenet.
· Forsikre deg om at drenet virker og ligger som det skal. 
· Vri så 3-veiskranen slik at det ikke er drenasje fra lungen.
· Inngangen til 3-veiskranen sprites med Klorhexidin
· Sprøyten settes på 3-veiskranen som vris for inj. medikamentet inn i pleurahulen.
· Injiser begge sprøyter med Alteplase og Dornase over 1-2 minutter, slik at væsken fordeler seg i pleura og pasienten ikke føler ubehag.
· Etterskyll med 60 ml NaCl (0,9%)
· Vri 3-veiskranen slik at drenasje fra pleurahulen stenges. 
· Sprøyten tas av og en ny steril propp settes på.
· Drenet skal nå være avstengt i 2 timer. 
· Etter 2 timer, vrir/åpner man 3-veiskranen og aspirerer manuelt med en 60 ml sprøyte. 
· 3-veiskran skal etter dette forbli åpen mellom Pleur-evac og drenet fra pleurahulen. 
· Pasientene skal nå ligge med aktivt sug 20 mm H2O.

